**Ministru kabineta rīkojuma projekta “Par Latvijas Republikas delegāciju dalībai Starptautiskās darba konferences 107.sesijā Ženēvā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir noteikt Latvijas delegācijas sastāvu dalībai Starptautiskajā darba konferencē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par Latvijas Republikas delegāciju dalībai Starptautiskās darba konferences 107.sesijā Ženēvā” (turpmāk – rīkojuma projekts) ir izstrādāts, pamatojoties uz Starptautiskās darba organizācijas (turpmāk – SDO) uzaicinājumu Latvijas delegācijai piedalīties Starptautiskās darba konferences 107.sesijā (turpmāk – konference), kas norisināsies Ženēvā (Šveice) no 2018.gada 28.maija līdz 8.jūnijam, bet konferences sagatavošanās sanāksmes paredzētas jau 2018.gada 27.maijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SDO dibināta kā specializētā Apvienoto Nāciju Organizācijas (turpmāk – ANO) aģentūra 1919.gadā un šobrīd apvieno 187 dalībvalstis. Tās galvenais mērķis ir veicināt sociālo taisnīgumu un starptautisku darba tiesību atzīšanu. SDO uzdevums ir formulēt starptautiskos darba standartus (konvenciju un rekomendāciju formā), nosakot minimālās darba tiesību prasības. Organizācija sniedz dalībvalstīm arī konsultatīvu un tehnisku palīdzību nacionālo politiku izstrādē un ieviešanā.  Latvija savu dalību SDO atjaunoja 1991.gadā. Uz šo brīdi Latvija ir ratificējusi 42 SDO konvencijas. No Latvijas puses sadarbību ar SDO īsteno Ārlietu, Labklājības un Satiksmes ministrija.  Latvijas delegācija katru gadu piedalās Starptautiskajā darba konferencē, kas ir galvenais vispasaules diskusiju forums darba jomā. Sesijā tiek izstrādāti un pieņemti starptautiskie darba standarti un diskutēti darba jomas politikas jautājumi.  Gan SDO, gan konferences darba forma ir balstīta uz trīspusēju sociālo dialogu, kurā SDO dalībvalstis pārstāv gan to valdības, gan darba devēju un darbinieku organizācijas. Saskaņā ar SDO konstitūcijas 3.panta 1.punktu delegācija jāveido, iesaistot visas trīs sociālā dialoga puses – valdības, arodbiedrību un darba devēju pārstāvjus. Veidojot delegāciju, vēlams ievērot dzimumu līdzsvaru.  Konferences vispārējās diskusijas, kas ietver delegāciju locekļu paziņojumus, īpašas prezentācijas, darbu komitejās, kā arī ziņojumu pieņemšanu, paredzētas no 2018.gada 28.maija līdz 8.jūnijam. Konferences sagatavošanās sanāksmes paredzētas jau 2018.gada 27.maijā.  Atbilstoši konferences darba kārtībai 2018.gada konferences sesijā tiks skatīti ziņojumi par SDO konvenciju un rekomendāciju piemērošanu dalībvalstīs, notiks diskusijas par efektīvu SDO attīstības sadarbību, lai veicinātu ilgtspējīgas attīstības mērķu sasniegšanu, kā arī par vardarbību un aizskaršanu darba tirgū. Tāpat notiks arī diskusijas par divpusējā un trīspusējā sociālā dialoga stratēģiskajiem mērķiem, jo īpaši ņemot vērā SDO deklarāciju par sociālo taisnīgumu godīgai globalizācijai. Vienlaikus tiks pieņemts lēmums par 6 SDO konvenciju un 3 rekomendāciju atcelšanu.  Ar šo rīkojuma projektu tiek noteikts Latvijas delegācijas sastāvs dalībai konferencē. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija, Latvijas Brīvo arodbiedrību savienība (turpmāk – LBAS) un Latvijas Darba devēju konfederācija (turpmāk – LDDK). |
| 4. | Cita informācija | SDO konstitūcijas 13.panta 2.punkta a) apakšpunktā noteikts, ka visu konferences dalībnieku ceļa un uzturēšanas izdevumus sedz attiecīgā dalībvalsts. Tādējādi valdībai jāsedz arī darba devēju un darbinieku organizāciju pārstāvju ceļa un uzturēšanas izdevumi.  Attiecībā uz nepieciešamā finansējuma nodrošināšanu Latvijas Republikas delegācijas darba devēju un darbinieku organizāciju puses locekļiem ceļa un uzturēšanās izdevumu segšanai, sākot ar 2015.gadu, LBAS un LDDK pārstāvju dalības konferencē izmaksas nodrošināmas no Labklājības ministrijas pamatbudžeta.  Saskaņā ar likumu „Par valsts budžetu 2018.gadam” Labklājības ministrijas pamatbudžeta apakšprogrammā 97.01.00 "Labklājības nozares vadība un politikas plānošana" paredzēts finansējums 7 611 EUR apmērā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas delegācija, kas piedalīsies konferencē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 7 611 | 0 | 7 611 | 0 | 7 611 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi *apakšprogramma 97.01.00 "Labklājības nozares vadība un politikas plānošana"* | 7 611 | 0 | 7 611 | 0 | 7 611 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 7 611 | 0 | 7 611 | 0 | 7 611 | 0 | 0 |
| 2.1. valsts pamatbudžets *apakšprogramma 97.01.00 "Labklājības nozares vadība un politikas plānošana"* | 7 611 | 0 | 7 611 | 0 | 7 611 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2018.gadam” un likumu „Par vidēja termiņa budžeta ietvaru 2018., 2019. un 2020. gadam”, lai nodrošinātu Latvijas Republikas delegācijas dalību Starptautiskajā darba konferencē Ženēvā, Labklājības ministrijas pamatbudžeta apakšprogrammā 97.01.00 "Labklājības nozares vadība un politikas plānošana" paredzēts finansējums 7 611 EUR apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Konferences dalībnieku (LDDK un LBAS pārstāvju) ceļa un uzturēšanās izdevumi tiks segti no Labklājības ministrijas pamatbudžeta apakšprogrammas 97.01.00 "Labklājības nozares vadība un politikas plānošana". | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar. | |
|  | |
| **V. Tiesību akta projekta atbilstība Latvijas Republikas starptautiskajām saistībām** | |
| Saistības pret Eiropas Savienību | Nav attiecināms. |
| Citas starptautiskās saistības | SDO konstitūcija. |
| Cita informācija | Nav. |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1919.gada SDO konstitūcija. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| SDO konstitūcijas 3.panta 1.punkts nosaka ikgadējās konferences delegācijas sastāvu.  Konstitūcijas 13.panta 2.punkta a.) apakšpunkts paredz, ka konferences dalībnieku ceļa un uzturēšanas izdevumus sedz attiecīgā dalībvalsts. | Rīkojuma projekta teksts.  Latvija kā SDO dalībvalsts ir ratificējusi SDO konstitūciju, līdz ar to Latvijai ir pienākumus pieņemt lēmumu par delegācijas sastāvu, kā arī segt visu delegācijas locekļu ceļa un uzturēšanas izdevumus. | Pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | SDO konstitūcijā paredzētās saistības nav pretrunā ar jau esošajām Latvijas Republikas starptautiskajām saistībām. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtību piemēro gadījumos, ja tiesību aktu projekts būtiski maina esošo regulējumu vai paredz ieviest jaunas politiskās iniciatīvas.  Ņemot vērā to, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota.  Rīkojuma projekts un tā anotācija pirms tā izskatīšanas Ministru kabineta sēdē būs publiski pieejami Ministru kabineta mājas lapas sadaļā “Tiesību aktu projekti”, līdz ar to interesentiem būs iespēja ar to iepazīties.  Rīkojuma projekts attiecas uz noteiktu personu loku – Latvijas delegācijas, kas piedalīsies konferencē, pārstāvjiem.  Ņemot vērā iepriekš minēto, šis rīkojums nav pakļaujams sabiedriskajai apspriešanai. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija, Ārlietu ministrija, LBAS, LDDK. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šīs jomas neskar. |
| 3. | Cita informācija | Nav. |

Ministrs J.Reirs

09.03.2018. 10:33

1480

I.Vjakse, 67021570

Ineta.Vjakse@lm.gov.lv